अगले ही साल 2002 में चंदो की बहन प्रकाशो तोमर भी उनके साथ हो गयीं। जिक्र करना जरूरी है कि ये वही उत्तर प्रदेश है जहां स्त्री-पुरुष अनुपात लगातार गिरता हुआ 883 तक पहुंच चुका है, जो लड़कियों को स्कूल नहीं भेजने के मामले में कुख्यात है..जी हां नंबर वन है। ऐसे प्रदेश के बागपत जिले के छोटे से गांव जोहड़ी की ये दो दादियां कमर कसकर शूटिंग रेंज में कमाल करती चली गयीं। रूकावट की हर ताकत चाहे वो पर्देदारी का हो या मर्दों का बनाया सामाजिक तानाबाना, इनके हौंसले और हिम्मत के सामने घुटने टेकते दिखे।